ऐसे व्हाइट कलर अपराधियों के मन में कानून के शासन के प्रति भय बैठाने का काम इस देश में विधायिका और कार्यपालिका सात जनम भी नहीं कर सकती। बल्कि वह कानून को इतना लचर बना देंगी, कि आरोपियों को उसकी कमियों का लाभ मिल जाए और वह बाइज्जत बरी हो जाए। यह काम जनता भी नहीं कर सकती। मीडिया का चेहरा भी बदल चुका है। अब वह उद्योग है। अतः उम्मीद और भरोसे की निगाहें घूम-फिर कर न्यायपालिका पर ही टिक जाती हैं।